Nhar il-Ġimgħa 4 ta' Ġunju isiru l-ewwel żewġ finali tas-sena hekk kif għal darb'oħra l-Kumpanija tal-Assikurazzjoni Assikura qed toffri sostenn finanzjarju lil Malta Racing Club sabiex ġew organizzati l-kampjonati tal-klassijiet Gold u Bronze. Il-heats ta' dawn iż-żewġ kampjonati li qed isiru fuq distanza ta' 2140m, saru bejn it-28 ta' Frar u s-7 ta' Marzu fejn b'kollox ħadu sehem 93 żiemel fi tmien heats tal-Klassi Bronze u 70 żiemel f'seba' heats tal-Klassi Gold. Minħabba r-restrizzjonijiet maħruġa mis-Supretendent tas-Saħħa Pubblika t-tiġrijiet kellhom jieqfu u għalhekk kellna nistennew ftit aktar minn xahrejn sabiex jinġrew is-semi finali. It-tliet semi finali tal-klassi Bronze saru nhar il-Ġimgħa 21 ta' Mejju biex sirna nafu t-tnax-il finalist bil-poloz għall-finali telgħu t-Tnejn filgħodu. It-tliet semi finali tal-Klassi Gold saru nhar il-Ħadd fejn ukoll ġew magħrufa t-tnax-il żiemel finalist bil-poloz tal-finali jittellgħu fil-preżenza tas-sidien waqt konferenza stampa li saret fil-Korsa tal-Marsa. Din il-Konferenza Stampa kienet indirizzata miċ-Chairman tal-Malta Racing Club u EquestriMalta l-Imħallef Emeritus Antonio Mizzi u l-Managing Director tal-Kumpanija Assikura Insurance Brokers Andrew Grech. Il-poloz telgħu hekk : 1.